Oiko hag̃ua ñandehegui Ñandejára amigo, tekotevẽ jaikuaa chupe. Ñane amigokuéra oikuaa ha oiporu ñande réra, ajépa? Ñandejára avei oipota jaikuaa ha jaiporu héra. Ñandejára réra haʼe Jehová (Salmo 83:18; Mateo 6:9). Avei, jaikuaavaʼerã mbaʼépa iporã ha ivai chupe, mávapa iñamígo ha mávapa ndahaʼéi. Ñaikotevẽ tiempo jaikuaa porã hag̃ua ñande rapichápe. La Biblia heʼi iporãha avei ñamboyke tiempo jaikuaa hag̃ua Jehovápe (Efesios 5:15, 16).